Achilleas Sdoukos

**Achilleas Sdoukos** (* 8. marec 1985, Bratislava) je slovenský umelec, sklár, dizajnér a hudobník slovensko-gréckeho pôvodu. Vo svojej tvorbe sa zameriava na vytváranie luxusných interiérov a ich solitérov. Charakteristickým prvkom jeho diel je kombinácia taveného skla s drahými kovmi, ako sú zlato, platina, bronz a meď, ako aj využívanie sklárskych pigmentov. 

Achilleas má za sebou bohatý výtvarný program nielen na Slovensku, ale aj v zahraničí. Jeho diela sú často súčasťou privátnych aj verejných zbierok, interiérov a výstav. Medzi vlastníkmi jeho diel sa nachádzajú aj významné osobnosti z kultúrneho, športového, spoločenského a podnikateľkého prostredia. Medzi najzaujímavejšie výstavy a podujatia patria prezentácie v mestách ako Moskva, Paríž, Atény, Rím, Zürich, Ženeva, Miami, Madrid, Londýn, Doha, Dubaj či Jakarta v Indonézii. 

Umelec pôsobí v Bratislave, kde má ateliér a showroom.

## Životopis
V rokoch 2004 - 2008 študoval dizajn a tvarovanie dreva na Škole úžitkového výtvarníctva Jozefa Vydru v Bratislave. Následne v rokoch 2008 - 2013 študoval na Vysokej škole výtvarných umení v Bratislave u prof. V. Oravca a neskôr v ateliéri sochy, objektu a inštalácie u prof. J. Hoffstädtera, kde získal titul magister umenia.  

Pochádza z umeleckého prostredia. Jeho matkou je maliarka Ingrid Zámečníková, otec Dimitrios Sdoukos má grécke korene. Vplyv antickej kultúry a byzantského umenia sa tak stali prirodzeným zdrojom inšpirácie, ktorý v jeho tvorbe neustále ožíva.

Popri výtvarnej činnosti sa venuje hudbe a pôsobí ako gitarista v rockovej skupine Revoltage. Dlhodobo tak prepája vizuálne umenie s hudobnou produkciou, najmä prostredníctvom hudobných eventov a gala-večerov.

Od roku 2020 sa venuje aj letectvu a pokračuje v odbornom raste smerom k vyšším atestáciám.

## Tvorba
náhľad|Sklenený dizajnový obraz
Pre autora sklo nepredstavuje iba materiál, ale aj živý element, ktorý premieňa na médium so schopnosťou prostredníctvom svetla vytvárať rozmanité scenérie. Vďaka tomu pôsobí na ľudské zmysly a otvára priestor fantázii.

Autor zdôrazňuje, že sklo pre neho nie je len základným stavebným prvkom, ale aj „múzou“, prostredníctvom ktorej sa spája s prírodou a duchovným svetom. 

Tvorba Achilleasa Sdoukosa sa vyznačuje prepojením majstrovskej precíznosti a umeleckého prejavu. Proces tvorby je technologicky náročný a vyžaduje kombináciu kreativity s detailnou umelecko-remeselnou prácou. Pri teplotách nad 800 °C vrstvy skla obohacuje pigmentmi a vzácnymi kovmi, ako sú zlato, platina, bronz či meď, ktoré sa so sklom spájajú do harmonického, svetlom prežiareného celku.

Takto vytvorené artefakty získavajú osobitú farebnú hĺbku a výrazné optické efekty. Každý detail je podľa autora nositeľom emócie – od jemného ohybu skla pripomínajúceho vodopád až po dynamiku kontrastov medzi hladkým a drsným povrchom. 

Achilleasove diela presahujú hranice tvorby a stávajú sa nositeľmi príbehu, dedičstva a statusu.

Diela sú inšpirované prírodnými formami, dynamikou vody a organickými štruktúrami, no zároveň odkazujú aj na grécku mytológiu a symboliku antických motívov. Zdrojom inšpirácie sú aj moderné technológie a rýchlo sa vyvíjajúca architektúra, nakoľko umenie je podľa autora súčasťou každodenného života a odrazom svojej doby.

Ich vizuálny účinok spočíva v prelínaní svetla a farby - transparentnosti skla, hĺbke materiálu, vrstvení pigmentov a odleskoch kovov, čo vytvára dojem pohybu a premenlivosti. Vďaka tejto schopnosti prináša jeho tvorba pozorovateľovi stále nové vizuálne zážitky, ktoré dokážu evokovať spomienky, vyvolávať emócie a stimulovať fantáziu. Autor sklo vníma ako materiál, ktorý „ožíva“ v kontakte so svetlom a dokáže premeniť bežný priestor na umelecký zážitok.

Jeho tvorba je preto nielen umením, estetickým prejavom, ale aj filozofiou, v ktorej sa spája minulosť, prítomnosť a budúcnosť skla. 

Myšlienky Achilleasa pri tvorbe a inšpirácii smerujú k nahliadnutiu do zákulisia iných kultúr a národov, ich duchovného dedičstva, architektúry a zvykov. Tento prístup sa prejavuje v tematickej pestrosti a kultúrnych odkazoch prítomných v jeho kolekciách.

## Ateliér
vľavo|náhľad|Ateliér Achilleas Glass
náhľad|Ateliér Achilleas Glass II.
Nový ateliér sa nachádza v unikátnych priestoroch v budove bývalej reštaurácie Casablanca v Bratislave na Kolibe. Po rekonštrukcii sa priestory premenili na podoby trojpodlažného luxusného ateliéru. Prízemie tvorí nádherná presklená galéria, ktorá je plná diel, obrazov a sklenených platík. Na prvom poschodí sa nachádza maliarsky ateliér Ingrid Zámečníkovej a jej expozície obrazov, taktiež vzorový showroom, ktorý je kompletne zariadený sklárskymi dizajnovými  dielami Achilleasa Sdoukosa. Atmosféru ateliéru dotvára krásny výhľad na prírodu a pohľady na bratislavský hrad, Slavín a rakúske Alpy.

## Občianske združenie Ars Arete
Achilleas sa venuje aj občianskemu združeniu Ars Arete, prostredníctvom ktorého podporuje umenie vzdelávacou a osvetovou činnosťou. Občianske združenie má na konte vydavateľskú činnosť, ale aj tvorbu rôznych dokumentárnych, historických či cestopisných filmov.

## Nahliadnite do našich najzaujímavejších výstav a podujatí naprieč rokmi
**2026**

* SAE, Dubaj, Burj Khalifa, Kvant – Emar event

**2025**

* Veľká Británia, Londýn, Slovenský kultúrny inštitút - Art Glass Exhibition
* Bratislava, Pradiareň - Piano Night Fashion Show
* Bratislava, Divadlo JanaArt a Jano Ďurovčík- Rocková noc v divadle - 10. výročie značky Achilleas Glass
* Michalovce, Michalovský kaštieľ - Fashion &amp;amp; Business show by SBS SHIELD
* USA, Orlando&amp;amp; Miami – Justin Perry, Pangolin Laser Systems awards
* Bratislavský hrad - americká obchodná komora

**2024**

* Indonézia, Jakarta - diplomatická recepcia Veľvyslanectva SK pri príležitosti 17. novembra
* UAE, Rjada - diplomatická recepcia Veľvyslanectva SK pri príležitosti 17tého novembra
* Nitra, hotel Zlatý kľúčik, Louis XIV Congress Hall - Galavečer “Tri dekády”
* Paríž, Park La Villette, Slovenský olympijský dom Maison Slovaque &amp;amp; Olympiáda Paríž 2024
* Londýn West, WEM BRIDAL svadobný salón – otvorenie
* Bratislava, Tower 5 - Žiť z vlastného prameňa*
* Turčianske Teplice, Artur Gallery - Život v oblakoch*

**2023**

* Chorvátsko, Murter, Marina Hramina - TREND REGATA 2023
* Rakúsko, Wiener Neusdtat, Diamond Aircraft
* Bratislava, Porsche Centrum Zlaté Piesky

**2022**

* Česko, Kunovice - Bristell Aircraft factory and showroom
* Bratislavský hrad - talianska obchodná komora
* Česko, Praha, Albatross Golf Resort

**2021**

* Česko, Praha - Art Gallery&amp;amp;Event Black Swan
* Sedín, Golf rezort – BMW Group M Golf Cup
* Košice, Siemens Healthineers Ultrasound

**2020**

* Česko, Praha, Show room concept Bubenská
* Česko, Praha &amp;amp; Pražské križovatky – galavečer nadácie Dagmar a Václav Havlových VIZE 97
* Bratislava, Sky Park by Zaha Hadid &amp;amp; Penta Real Estate show room
* Bratislava, Primacialny Palác - Eco Top film
* SAE, Dubaj, Al Wasl - Český pavilón - Všeobecná svetová výstava EXPO

**2019**

* Česko, Praha, Prague Polo Cup
* Bratislava, Reduta – hokejista roka

**2018** 

* Bratislava, Audi centrum - Večer s múzami*
* Bratislava, Miele Center STOPKA - Krehká krása
* Rakúsko, Viedeň, Slovenský inštitút - Trójsky poklad*
* Česko, Praha, Slovenský inštitút - Trojský poklad*
* Tomášov, Art Hotel Kaštieľ – Galavečer Mercedes
* Mojmírovce, Kaštiel - Večer s múzami

**2017** 

* Bratislava, Studio Morandini
* Bratislava, Carlton Savoy Art Gallery - Krehká krása
* Praha, Lamborghini Lounge
* Praha, Advantage cars – show room
* Bratislava, Primacialny Palác - Eco Top film

**2016** 

* Jasná, Cristal Gallery FIS SKI World Cup
* Taliansko, Rím, Slovenský kultúrny inštitút - Maľba a sklo*

**2015** 

* Bratislava - Diamonds International Corporations
* Bratislava, Galéria Slovenského rozhlasu – Stretnutie
* Rakúsko, Schloss Hof - Slovensko – rakúska obchodná komora

**2014**

* Česko, Karlove Vary – ruská obchodná komora

**2013** 

* Rusko, Moskva, Slovenský inštitút - Sklo a anjeli
* Rusko, Moskva, Múzeum dekoratívnych umení 5. moskovské bienále
* Francúzsko, Paríž, Rezidencia OECD – Metamorfózy*

**2012** 

* Grécko, Patras, Galéria Palissandros - Metamorfózy

**2011**

* Grécko, Atény, Galéria Epaskt - Metamorfózy
* Bratislava, Primacialny Palác - Eco Top film
* Turecko, Konya - International Artists Meeting Karatay Univerzity
* Grécko, Atény - Ekofestival Technopolis
* Bratislava, Galéria Silencium - Výtvarné paralely X

**2010**

* Bratislava, Ateliér + - SkloGaléria Nova
* Piešťany, Galéria Fontána - Všetko je inak

**2009** 

* Bratislava, SCWP - Štvrtý rozmer

## Stálice

* 2026 Indonézia, Jakarta - Casablanca VIP Office
* 2026 Indonézia, Jakarta Fairmont &amp;amp; Royal Canadian_Pacific_Hotels
* 2025 Bratislava - Mercedes Benz
* 2025 Bratislava - Homola Furniture
* 2025 Bratislava - Dream audio Petržalka
* 2024 Švajčiarsko, Geneva - LaChrista galéria
* 2024 Bratislava - Reštaurácia Da Andrea
* 2024 Bratislava - Národný onkologický ústav
* 2024 Bratislava - Slovenský športový olympijský výbor
* 2022 Ivanka pri Dunaji - Holex Luxury Living
* 2021 Bratislava, Letisko M.R.Štefánika, VIT general aviation terminal - Život v oblakoch
* 2021 Bratislava - TK Lokomotíva
* 2021 Orechová Potôň, Slovakia Ring - FIM EWC Osemhodinové preteky
* 2020 Bratislava, Zimná jazdiareň v Bratislavskom hrade – galavečer Cena za vedu a techniku
* 2020 Bratislava - Marco Mirelli
* 2020 Martin - Hotel Turiec
* 2019 Česko, Praha, Hilton – Zlatá hokejka &amp;amp; hokejista roka
* 2018 Veľká Lomnica, Golfový rezort Black Stork – charity golf
* 2018 Česko, Kunovice – Bristell BRM AERO
* 2018 Bratislava, budova SND – galavečer OTO
* 2017 Nové Zámky - Adriatik Stone
* 2017 Bratislava, Audi Centrum Lamač
* 2016 Starý Smokovec, Hrebienok - Tatranský ľadový dom
* 2016 Bratislava - BMW Group M Slovensko
* 2016 Bratislava, Eurovea – 1 poschodie – Cestovná kancelária TUI
* 2016 Martin, Mercedes - Benz
* 2016 Žilina, Mercedes - Benz
* 2016 Česko, Praha - Budha Bar
* 2015 Šamorín, XBionic resort, VIP rides club
* 2014 Bratislava, budova SND – galavečer Krištáľové krídlo
* 2012 Šajdíkove Humence, Penati Golf Resort – golfový turnaj

 Výstava spolu s Ingrid Zámečníkovou

## Externé odkazy
* Oficiálna stránka
* TERAZ: PLAVČAN: Achilleas Sdoukos dáva do každého objektu kus svojho zdravia
* Trendy bývanie: Achilleas Sdoukos- Rozhovor
* Slovenka: Umelec Achilleas Sdoukos: Tvorí mýtické diela s puncom noblesy 
* Pravda: Výstava: Achilleas Sdoukos stavil na sklo
* https://www.ta3.com/relacia/992611/achilleas-sdoukos-spojil-rock-folklor-a-sklo-v-divadle-odpalil-narodeninovu-party-s-revoltage
*

Kategória:Slovenskí dizajnéri
Kategória:Absolventi Vysokej školy výtvarných umení v Bratislave
Kategória:Osobnosti z Bratislavy